Foto: Reuters Fransiya sobiq prezidenti Nikolya Sarkozi davlat rahbari saylovlarining ikkinchi turida nomzod Emmanuel Makron uchun ovoz berishini ma’lum qildi. U bu haqda feysbukdagi sahifasida yozgan. Uning fikricha, ikkinchi nomzod - «Milliy front» o‘ng partiyasi yetakchisi Marin Le Pen g‘alaba qozonadigan bo‘lsa – Fransiyani «juda jiddiy oqibatlar» kutib turibdi. «Shuning uchun men prezidentlik saylovlarining ikkinchi turida Emmanuel Makron uchun ovoz beraman. Bu uning dasturini qo‘llab-quvvatlash emas, bu mas’uliyatni tanlashdir», - deya yozgan Sarkozi.